ལན།ལ་དྭགས་ལ་མཚོན་ན་སྔོན་ཆད་འབྲོག་སྡེ་ཆེན་པོ་ཡོད་སའི་ས་ཆ་མང་པོ་རེད།བྱང་ཐང་གི་འབྲོག་སྡེ་ཁག་ནས་ཧན་ལེ་དང་སྡེ་མཆོགས་སྨད།སུམ་མདོ་སོགས་ནི་འབྲོག་པ་མང་ཤོས་ཁག་རེད།ང་ཡོད་སའི་འབྲོག་པའི་ས་ཆ་ལ་རྐྱང་ཁྱུ་ཐང་ཟེར་བ་རེད།ང་ཚོའི་ས་ཆ་དེ་སྟག་ལུང་ལའི་རྒྱབ་ཕྱོགས་ནས་རྐྱང་ཁྱུ་ཐང་བརྒྱུད་ནས་སྤང་གི་བར་དུ་ཡོད་པ་རེད།སྔོན་ཆད་ང་ཚོའི་འབྲོག་སྡེའི་ནང་ལ་དྭགས་འབྲོག་ཁྱིམ་༦༠ལྷག་དང་བོད་པའི་འབྲོག་ཁྱིམ་༣༠ལྷག་ཡོད་པ་རེད།ཡིན་ན་ཡང་ལོ་ཤས་ནས་འབྲོག་ཁྱིམ་མང་པོ་ཞིག་གྲོང་ལ་བབ་སོང་བས་ད་ལྟའི་ཆར་ལ་དྭགས་རང་གི་འབྲོག་ཁྱིམ་༣༠ཙམ་དང་བོད་པའི་འབྲོག་ཁྱིམ་༡༦ཙམ་ལས་མེད་པ་རེད།སྔོན་ཆད་ལ་དྭགས་སླེ་ཡི་ལྕོག་ལམ་སར་སོགས་ན་ཁང་ཁྱིམ་མང་པོ་མེད་པ་རེད།ལོ་ཤས་ནས་བྱང་ཐང་ཕྱོགས་ཀྱི་འབྲོག་པ་ཚོ་སླེ་ལ་བབས་ནས་ད་ལྟ་དུད་ཁྱིམ་ཧ་ཅང་མང་པོར་གྱུར་ནས་ཡོད་པ་མ་ཟད།འདི་ཕྱོགས་ཀྱི་ས་གོང་ཡང་ཧ་ཅང་ཆེན་པོར་གྱུར་ཡོད་སྐོར་བརྗོད་བྱུང་།